
AVIZ

asupra proiectului de Lege pentru modificarea şi completarea 

Legii nr.32/1994 privind sponsorizarea
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru modificarea şi completarea Legii nr.32/1994 privind sponsorizarea, trimis cu adresa nr. PL-x 702 din 16 decembrie 2009, înregistrată sub  nr. 21/335 din  17 decembrie 2009. 
Senatul, în calitate de primă Cameră sesizată, a adoptat iniţiativa legislativă în conformitate cu prevederile articolului 75 alineatul (2) teza a III-a din Constituţia României, republicată.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  2 februarie 2010.

  Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ trimis cu adresa nr. 698 din 23 iunie 2009 şi punctul de vedere al Guvernului transmis cu adresa nr. 1885 din 27 iulie 2009 prin care nu susţine adoptarea acestei iniţiative legislative.
În urma dezbaterilor, cu majoritate de voturi (6 voturi împotrivă              şi o abţinere), s-a hotărât avizarea favorabilă a proiectului de lege, cu amendamente admise, care sunt redate în ANEXA la prezentul aviz.

 
  În raport cu obiectul şi conţinutul său, proiectul de lege face parte din categoria legilor ordinare.
      PREŞEDINTE,
SECRETAR,      
 
     Mihai TUDOSE                                           Cătălin CHERECHEŞ    
Consilier  parlamentar
Graziella  Segărceanu             
ANEXĂ
AMENDAMENTE ADMISE :
	Nr.

crt.
	Text  Senat
	Text propus de Comisie

(autorul amendamentului)
	Motivare

	1. 
	1. La articolul 8, alineatele (1) şi (3)  vor avea următorul cuprins:
 ,,(1) Persoanele fizice sau juridice române, care efectuează sponsorizări în domeniile prevăzute la art.4, beneficiază de reducerea bazei impozabile cu echivalentul sponsorizărilor, dar nu mai mult de:

        a) 15% din baza impozabilă pentru sponsorizări în domeniile: cultură, artă, învăţământ, sănătate, asistenţă şi servicii sociale, acţiuni umanitare, protecţia mediului şi sport – cu excepţia fotbalului;

         b) 12 %  din baza impozabilă pentru sponsorizări în domeniile: educaţie, drepturile omului, ştiinţă-cercetare fundamentală şi aplicată, filantropic, de întreţinere, restaurare, conservare şi punere în valoare a monumentelor istorice;
         c) 10 % din baza impozabilă pentru sponsorizări în domeniile: religios, social şi comunitar, reprezentarea intereselor asociaţiilor profesionale, fotbal.

………………………………………
(3) Totalitatea reducerilor aplicate bazei pentru sponsorizările efectuate potrivit alin.(1), cumulate cu cele aferente actelor de mecenat, nu poate depăşi 15 % din venitul sau din profitul impozabil, după caz.’’
	1. La articolul 8, alineatele (1) şi (3)  vor avea următorul cuprins:

 ,,(1) Persoanele fizice sau juridice române, care efectuează sponsorizări în domeniile prevăzute la art.4, beneficiază de reducerea bazei impozabile cu echivalentul sponsorizărilor, dar nu mai mult de:

        a) 15% din profitul impozabil pentru sponsorizări în domeniile: sănătate, asistenţă şi servicii sociale, acţiuni umanitare;

         b) 12 %  din profitul impozabil pentru sponsorizări în domeniile: educaţie, drepturile omului, ştiinţă-cercetare fundamentală şi aplicată, filantropic, de întreţinere, restaurare, conservare şi punere în valoare a monumentelor istorice, cultură, artă, învăţământ, protecţia mediului şi sport – cu excepţia fotbalului;
         c) 10 % din profitul impozabil pentru sponsorizări în domeniile: religios, social şi comunitar, reprezentarea intereselor asociaţiilor profesionale, fotbal.

………………………………………….

(3) Totalitatea reducerilor aplicate bazei pentru sponsorizările efectuate potrivit alin.(1), cumulate cu cele aferente actelor de mecenat, nu poate depăşi 15 % din venitul sau din profitul impozabil, după caz.’’
  Autor: Comisia economică
	În urma analizării proiectului de lege, membrii Comisiei au hotărât ca domeniile de activitate cultură, artă, învăţământ, protecţia mediului şi sport – cu excepţia fotbalului ar trebui impozitate cu 12% şi nu cu 15% ca în textul adoptat de Senat.

	2. 
	
	2. Prezenta lege intră în vigoare la data de           1 ianuarie 2011.
    Autor: Comisia economică

